Emballagevagt+YN

=**Kære emballagevagt**=

Emballagevagtens ansvar i KBHFF er at stå for overleveringen af returemballage fra KBHFF Ydre Nørrebro til foreningens chauffører.

Returemballagen befinder sig i lagerrummet, der forefindes på gangen bag butikslokalet på Kollegiegården (se efter skiltet KBHFF).


 * Der er tale om følgende emballagetyper:**
 * Grønne sammenklappelige kasser (m./u. orange håndtag)
 * Faste brune kasser (ikke sammenklappelige)
 * Diverse andre faste plastickasser
 * Frugtkasser af træ
 * Æggebakker

Chaufføren skal efter planen ankomme __**kl. 11.15**__ og det er derfor vigtig at alt emballagen er __**båret ud og klar til afhentning**__ på det tidspunkt. Det er i princippet emballagevagtens opgave at pakke bilen, men det vil ofte ske i samarbejde med chaufføren. Nogle chauffører i KBHFF har dårlig ryg, og det kan derfor ikke kræves at de hjælper til.

__Det er meget vigtigt at emballagevagten sørger for at skrive sit mobilnummer i vagtplanen, så chaufføren kan ringe såfremt der opstår forsinkelser eller andre problemer. __

KBHFFs chauffører kommer forbi og afhenter emballagen **den 2. ulige onsdag i hver måned**, og emballagevagten vil derfor altid tilfalde det samme team.

Du kan finde kontaktoplysninger til KBHFFs chauffører på deres vagtplan: https://docs.google.com/spreadsheets/d/1Z-m9zWrpwOw6_DxN-7cdIP6K3Fgp9X7HZc4pycPyIPs/edit#gid=0